
ประกาศสถานีตำรวจภูธรสันป่าตอง จังหวัดเชียงใหม่
เรื่อง  นโยบายต่อต้านการรับสินบน (Anti-Bribery Policy)
และการไม่รับของขวัญของกำนัลหรือประโยชน์อื่นใด (No Gift Policy) จากการปฏิบัติหน้าที่
ประจำปีงบประมาณ พ.ศ. 2569
---------------------------------------------------

ตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต 
พ.ศ. ๒๕๖๑ มาตรา 128 วรรคหนึ่ง ได้กำหนดห้ามมิให้เจ้าพนักงานของรัฐผู้ใดรับทรัพย์สินหรือประโยชน์อื่นใดอันอาจคำนวณเป็นเงินได้จากผู้ใด นอกเหนือจากทรัพย์สินหรือประโยชน์อันควรได้ตามกฎหมาย กฎ หรือข้อบังคับ   ที่ออกโดยอาศัยอำนาจตามบทบัญญัติแห่งกฎหมาย เว้นแต่การรับทรัพย์สินหรือประโยชน์อื่นใด โดยธรรมจรรยา ตามหลักเกณฑ์และจำนวนที่คณะกรรมการ ป.ป.ช. กำหนด และและประมวลจริยธรรมข้าราชการตำรวจ พ.ศ. 2564 ข้อ 2(2) ซื่อสัตย์สุจริต ปฏิบัติหน้าที่ตามกฎหมาย ระเบียบแบบแผนของสำนักงานตำรวจแห่งชาติด้วยความโปร่งใส ไม่แสดงออกถึงพฤติกรรมที่มีนัยเป็นการแสวงหาประโยชน์ 
โดยมิชอบ รับผิดชอบต่อหน้าที่สิทธิมนุษยชน มีความพร้อมรับการตรวจสอบและรับผิด มีจิตสำนึกที่ดี คำนึงถึงสังคม และข้อ 2(4) คิดถึงประโยชน์ส่วนรวมมากกว่าประโยชน์ส่วนตัว มีจิตสาธารณะ ร่วมมือ ร่วมใจ และเสียสละในการทำประโยชน์เพื่อส่วนรวม และสร้างสรรค์ให้เกิดประโยชน์สุขแก่สังคม ประกอบกับ แผนการปฏิรูปประเทศด้านการป้องกันและปราบปรามการทุจริตและประพฤติมิชอบ (ฉบับปรับปรุง) กำหนดกิจกรรมปฏิรูปที่สำคัญ กิจกรรมที่ 4 พัฒนาระบบราชการไทย   ให้โปร่งใส ไร้ผลประโยชน์ เป้าหมายที่ 1 ข้อที่ 1.1 
ให้หน่วยงานรัฐทุกหน่วยประกาศเป็นหน่วยงานที่เจ้าหน้าที่รัฐทุกคนไม่รับของขวัญและของกำนัลทุกชนิด
จากการปฏิบัติหน้าที่ (No Gift Policy)
	
ดังนั้น เพื่อเป็นการป้องกันการขัดกันระหว่างประโยชน์ส่วนตนและประโยชน์ส่วนรวม (Conflict     of Interest) การรับสินบน ของขวัญ ของกำนัล หรือประโยชน์อื่นใดที่ส่งผลต่อการปฏิบัติหน้าที่ จึงกำหนดแนวทางการปฏิบัติในการต่อต้านการรับสินบน (Anti-Bribery Policy) และการไม่รับของขวัญ ของกำนัล  หรือประโยชน์อื่นใด (No Gift Policy) จากการปฏิบัติหน้าที่ โดยมีรายละเอียด ดังนี้ 
	ข้อ 1 วัตถุประสงค์
	๑. เพื่อป้องกันหรือลดโอกาสในการรับสินบน ทุจริต ผลประโยชน์ทับซ้อนในรูปแบบต่าง ๆ แก่ข้าราชการตำรวจ ในสังกัดสถานีตำรวจภูธรสันป่าตอง
	2. เพื่อส่งเสริมให้ข้าราชการตำรวจในสังกัดสถานีตำรวจภูธรสันป่าตอง มีจิตสํานึกในการปฏิเสธการรับของขวัญและของกำนัลทุกชนิดจากการปฏิบัติหน้าที่
	3. เพื่อสร้างวัฒนธรรมองค์กรคุณธรรมและโปร่งใส (Organization of Integrity) ของระบบ
ราชการให้เข้มแข็งและยั่งยืน
	4. เพื่อกำหนดมาตรการ แนวทาง และกลไกในการป้องกันการให้/รับสินบนหรือประโยชน์
อื่นใด
										/5. เพื่อกำหนด...

	5. เพื่อกำหนดแนวทางการรับค่า รับรอง หรือของขวัญของผู้บริหารและข้าราชการตำรวจ 
ในสังกัดสถานีตำรวจภูธรสันป่าตอง ให้เป็นไปตามกฎหมายและระเบียบข้อบังคับที่เกี่ยวข้อง
		ข้อ 2 ขอบเขตการใช้บังคับ
		ใช้บังคับกับข้าราชการตำรวจในสังกัดสถานีตำรวจภูธรสันป่าตอง ทุกนาย ทุกตำแหน่ง
ข้อ 3 คำนิยาม
“ผู้บังคับบัญชา” หมายความว่า ผู้ที่มีอำนาจหน้าที่ในการสั่งการ กำกับ ติดตาม 
และตรวจสอบเจ้าหน้าที่ตำรวจในสังกัด		
“สินบน” หมายความว่า ทรัพย์สินหรือประโยชน์อื่นใดที่ให้แก่บุคคลเพื่อจูงใจให้ผู้นั้นกระทำการหรือไม่กระทำการอย่างใดในตำแหน่ง ไม่ว่าการนั้นชอบหรือมิชอบด้วยหน้าที่
[bookmark: _GoBack]“ของขวัญ ของกำนัล หรือประโยชน์อื่นใดที่ส่งผลต่อการปฏิบัติหน้าที่” หมายความว่า เงิน ทรัพย์สิน บริการหรือประโยชน์อื่นใดที่มีมูลค่าและให้รวมถึงทิป โดยเจ้าหน้าที่ของรัฐได้รับนอกเหนือจากเงินเดือน รายได้ ผลประโยชน์จากราชการในกรณีปกติและมีผลต่อการตัดสินใจ การอนุมัติ อนุญาต หรือการอื่นใดในการปฏิบัติหน้าที่ให้เป็นไปในลักษณะที่เอื้อประโยชน์ไปในทางทุจริตต่อผู้ให้ของขวัญทั้งในอดีตหรือในขณะรับหรือในอนาคต
		“การปฏิบัติหน้าที่” หมายความว่า เป็นการกระทำหรือการปฏิบัติหน้าที่ของเจ้าหน้าที่รัฐ   ในตำแหน่งที่ได้รับการแต่งตั้ง หรือได้รับมอบหมายให้ปฏิบัติหน้าที่ใดหน้าที่หนึ่ง หรือให้รักษาราชการแทน 
ในหน้าที่ใดหน้าที่หนึ่งทั้งเป็นการทั่วไปและเป็นการเฉพาะในฐานะเจ้าหน้าที่ตำรวจที่กฎหมายได้กำหนด อำนาจหน้าที่ไว้หรือเป็นการกระทำไปตามอำนาจหน้าที่ที่กฎหมายระบุไว้ให้มีอำนาจหน้าที่ของตำรวจ      
ข้อ 4 ให้เจ้าหน้าที่ตำรวจทุกระดับปฏิบัติตน ดังนี้
		1. ไม่ถามนำ ไม่ให้หรือไม่รับสินบน ของขวัญ ของกำนัลหรือประโยชน์อื่นใดจากการ    ปฏิบัติหน้าที่
		2. ไม่ยินยอม หรือรู้เห็นเป็นใจให้บุคคลในครอบครัวให้หรือรับสินบน ของขวัญ ของกำนัล          หรือประโยชน์อื่นใดกับผู้ที่มีความเกี่ยวข้องในการปฏิบัติหน้าที่
		3. การปฏิบัติหน้าที่ต้องยึดการบังคับใช้กฎหมายด้วยความเป็นธรรม ยึดประโยชน์        
 และภาพลักษณ์ของตำรวจเป็นสำคัญ ต้องไม่กระทำการใด ๆ อันเป็นการขัดกันระหว่างผลประโยชน์ส่วนตน และผลประโยชน์ส่วนรวม เช่น การรับของขวัญของกำนัล หรือประโยชน์อื่นใดที่ส่งผลต่อการปฏิบัติหน้าที่
,การนำทรัพยากรของราชการ ของกลางไปใช้เพื่อประโยชน์ส่วนตน, การนำข้อมูลภายในไปเปิดเผย, การเบียดบังเวลาราชการเพื่อทำงานพิเศษ เป็นต้น 
		4. ลดการให้ การรับทรัพย์สิน หรือประโยชน์อื่นใดโดยธรรมจรรยาตามหลักเกณฑ์ และจำนวนที่สำนักงาน ป.ป.ช. กำหนด โดยให้ใช้วิธีการแสดงออกด้วยการลงนามในบัตรอวยพร สมุดอวยพร 
บัตรแสดงความเสียใจ หรือการใช้สื่อสังคมออนไลน์แทนการให้สิ่งของ 
		5. ไม่ยอม ไม่ทน ไม่เฉย ต่อพฤติกรรมการรับสินบน ของขวัญ ของกำนัลหรือประโยชน์อื่นใด     จากการปฏิบัติหน้าที่ โดยหากพบการกระทำที่ฝ่าฝืนให้ผู้กำกับการ/หัวหน้าสถานี ทราบโดยเร็ว
ข้อ 5 มาตรการการฝ่าฝืนนโยบาย/มาตรการลงโทษ
		1. การฝ่าฝืนไม่ปฏิบัติตามนโยบายนี้ อาจถูกดำเนินการทางวินัยหรือดำเนินคดีอาญาหรือกฎหมายอื่นที่เกี่ยวข้อง รวมถึงผู้บังคับบัญชาโดยตรงที่เพิกเฉยต่อการกระทำผิดหรือรับทราบว่ามีการกระทำผิดแต่ไม่ดำเนินการจัดการให้ถูกต้องซึ่งมีบทลงโทษทางวินัยจนถึงขั้นให้ไล่ออกจากราชการ

									/2.การไม่ได้รับรู้....

2. การไม่ได้รับรู้ถึงประกาศนโยบายฉบับนี้และ/หรือกฎหมายที่เกี่ยวข้องไม่สามารถใช้เป็นข้ออ้างในการไม่ปฏิบัติตามได้	
	ข้อ 6 มาตรการการติดตามตรวจสอบ
	๑. ผู้กำกับการสถานีตำรวจภูธรสันป่าตอง ประกาศเจตจํานงในการบริหารหน่วยงานอย่างซื่อสัตย์สุจริต โปร่งใส และเป็นไปตามหลักธรรมาภิบาลที่ดีโดยเผยแพร่ประชาสัมพันธ์ให้ข้าราชการตำรวจในสังกัด และผู้มีส่วนได้ส่วนเสียภายนอกทราบ
	2. ให้ผู้บังคับบัญชาตามคำสั่งกรมตำรวจ ที่ 1212/2537 ลงวันที่ 1 ตุลาคม 2537           มีอำนาจหน้าที่ในการกำกับ ติดตาม และตรวจสอบเจ้าหน้าที่ตำรวจผู้ใต้บังคับบัญชาที่อยู่ในปกครองในสังกัดให้ปฏิบัติตนเป็นไปตามประกาศฉบับนี้ กรณีพบการกระทำที่ฝ่าฝืนประกาศฉบับนี้ ให้รายงานผู้กำกับการสถานีตำรวจภูธรสันป่าตอง ทราบโดยเร็ว
ข้อ 7 ช่องทางร้องเรียน แจ้งเบาะแส 
1. โทรศัพท์ หมายเลข 053 311 122
2. โทรสาร หมายเลข 053 311 122
3. Facebook เพจ สถานีตำรวจภูธรสันป่าตอง
4. เว็ปไซต์ สถานีตำรวจภูธรสันป่าตอง https://sanpatong.chiangmai.police.go.th/
ข้อ 8 มาตรการคุ้มครองผู้ร้องเรียน/ผู้แจ้งเบาะแส/พยาน และการรักษาความลับ
๑. เมื่อมีการร้องเรียน ผู้ร้องและพยานจะไม่ถูกดำเนินการใด ๆ ที่กระทบต่อหน้าที่การงานหรือการดำรงชีวิตหากจำเป็นต้องมีการดำเนินการใด ๆ เช่น การแยกสถานที่ทำงานเพื่อป้องกันมิให้ผู้ร้องพยานและผู้ถูกกล่าวหาพบปะกัน เป็นต้น ต้องได้รับความยินยอมจากผู้ร้องและพยาน 
2. การพิจารณาข้อร้องเรียน ให้กำหนดชั้นความลับและคุ้มครองผู้เกี่ยวข้องตามระเบียบ             ว่าด้วยการรักษาความลับของทางราชการ พ.ศ. ๒๕๔๔ และการส่งเรื่องให้หน่วยงานพิจารณานั้น ผู้ให้ข้อมูลและผู้ร้อง อาจจะได้รับความเดือดร้อน เช่น ข้อร้องเรียนกล่าวโทษข้าราชการในเบื้องต้นให้ถือว่า เป็นความลับทางราชการ หากเป็นบัตรสนเท่ห์ ให้พิจารณาเฉพาะรายที่ระบุหลักฐาน กรณีแวดล้อมปรากฏชัดแจ้ง ตลอดจนชี้พยานบุคคลแน่นอนเท่านั้น

ทั้งนี้ตั้งแต่บัดนี้เป็นต้นไป
	ประกาศ   ณ   วันที่      1     เมษายน    พ.ศ. 2569

  พันตำรวจเอก
       ( ศักดิ์ชัย  เกษโกมล )
ผู้กำกับการสถานีตำรวจภูธรสันป่าตอง

